經數:一七六四

經名:大般涅槃經義記卷第六

頁數:七六一

上	欄

下總結之. 知有八種牒上所知. 上亦有見且

擧其知. 卽是如來五眼所知結會餘德. 前隨

世語見男女等是其肉眼. 前以天眼見造善

惡受苦樂等是其天眼. 前隨聖言不見男女

舍宅車乘及所施等是其慧眼. 前見行緣及

常無常苦樂等相辨知衆生心根禪乘. 如是

一切是其法眼. 前知如來法身佛性是其佛

眼

自下第二明無□智. 於中有二. 一明菩薩具

八知見得四無□. 二迦葉白如佛光說梵行

品下就四無□明得不得. 前中迦葉初問起

發. 能如是知得何等利. 下佛答之文別有四

一明所得. 得四無□. 二列四名. 三廣辯相. 四

聲聞緣覺若得是四無是處下就人辯足. 菩

薩知見得四無□是初段也法義辭樂第二列

名. 義如別章. 此應具論第三廣中五義分

別. 依如地經. 說四無□有十一種. 二總就二

諦觀入論四. 二就自相. 三就同相. 四就行相.

五就說相. 六就智相. 七無我慢相. 八大乘小

乘相. 九菩薩地相. 十如來地相. 十一作住持

相. 廣釋如彼. 地持論中別有一門通前十二.

彼地持中說知敎法名法無□. 知諸法相名

義無□. 此名二諦. 爲諸法相知法名字爲辭

無□. 隨音異說名樂說無□. 今此且以五義

辯之. 於中初番不與地持十地說同. 後四粗

同地經所說. 其五是何. 一約敎義以別四種.

知一切敎及法名字名法無□. 知二諦義名

義無□. 知諸世論名辭無□. 隨字論者廣辯

字相. 正音輪者辯定語音. 闡陀論者巧妙言

中	欄

辭. 如似此方詩頌之流. 世辯論者廣辯世事.

依前三種起說自在隨人心欲名樂說無□.

凡所演說無障□者言辭流滑無有忽滯. 不

可動轉言辭楷正. 無所畏省所說決定. 不異

他人有已得失名無畏省難可催伏. 是名下

結二約大乘小乘辯四. 依如地經. 了知一

乘名法無□. 知三乘別名義無□. 今此經中

知三乘別名法無□. 了知一乘名義無□. 有

斯左右. 於一法中作種種名說不可盡名辭

無□. 依前名義種種異說多劫不盡稱人心

欲名樂說無□第三約就無我慢相以辯四

種. 初先正辯. 依如地經. 於第二義心無取著

名法無□. 了知世諦心無取著名義無□. 今

此經中於世諦法而不取著名法無□. 於第

一義心無取著名義無□. 有此左右. 於法名

字知而不著名辭無□. 於說不著名樂說無

□. 何以下辯. 若取著者不名菩薩返以釋之.

道言取著不名菩薩卽顯菩薩法不取著迦

葉白下問答重顯. 迦葉先難. 若不取著則不

知法以不取著難破有知. 若知法者則是取

著以有所知難破不著. 若知不著則無所知

雙牒以徵. 雖言有知以不著故還無所知. 云

何如來說知不著結非上言. 下佛答之. 初先

正明菩薩無著. 以是緣下引說證成. 前中初

言夫取著者不名無□以爲一門擧失顯得. 無

所取著乃名無□復爲一門辯得異失. 是故

以下廣上初門明著有失. 於中初言有取著

者心無無□. 人非菩薩但名凡夫. 何故取著

名凡下辨. 句別有四. 一明凡夫取著於色乃

下	欄

至著識. 二著故生貪. 三貪故繫縛故不得[&FFFF]#

生老病死及諸煩惱. 是故下結. 是故取著名

爲凡夫結成向前人非菩薩. 是取著者有前

過故名爲凡夫. 以是義下結成向前心無無

□. 以取著者貪縛義故無四無□菩薩已

於無量劫下廣上後門明不取得. 句別有六.

一明菩薩無量劫來知法知義. 二知法義故

於色不著乃至於識. 三不著故不生貪心. 四

不貪故不爲色等之所繫縛. 五不縛故脫生

老死一切煩惱. 六以是下結. 上來正明菩薩

無著. 以是緣下引說證成. 於中初法次喩後

合. 以是下結第四約就修多羅說相辯四

無□. 知字不忘名法無□. 於中初法. 次擧六

喩. 下合顯法. 知彼字義名義無□. 雖知名字

而不知義擧劣顯勝. 得義無□則知於義辯

勝過劣. 云何知下正辯其相. 於中先問. 謂地

下辨. 先解向前法中六喩. 後約顯法. 自以言

辭宣說前義名辭無□. 於中初明以種種辭

演說一義亦無有義名辭無□. 猶如已下卽

事以顯. 此等世法假有實無故曰無義. 何故

已下釋無所以. 初先徵問. 失義已下擧有顯

無. 眞實之義佛菩薩境. 辭是凡境. 所以無義

以是義故得辭無□總以結之. 說前辭義不

可窮盡名爲樂說第五約就二諦觀入以別

四種. 與地經中初總同矣. 於此門中了知世

諦名法無□. 知第二義名義無□. 習毘伽羅

生智之論名辭無□. 修餘世論名樂說無□.

所謂習前隨字論等. 以此門中攝法寬多久

字乃窮. 是故皆言無量劫修上來廣辯. 自

經數:一七六四

經名:大般涅槃經義記卷第六

頁數:七六二

上	欄

下第四就人辯定. 亦得名爲簡大異小. 於中

初明聲聞緣覺無四無□. 迦葉白下問答會

通. 前中初先總明二乘無四無□. 何以故下

別明二乘無四無□. 聲聞緣覺不能畢竟知

辭義下復總明其聲聞緣覺無四無□. 就初

總中聲聞緣覺得四無□無有是處正明不

得. 九部經下拂權顯實明其不得. 先擧昔權.

後拂顯實就下別中先問起發. 昔時言得.

今以何義道其不得. 下對釋之. 於中先明緣

覺不得. 後辯聲聞. 就緣覺中初總明不無四

無□. 何故默下別明不得. 是故緣覺一切無

下總以結之. 就初總中菩薩度生修四無□

擧大顯小. 緣覺修寂. 若化衆生但現神通默

無所說. 云何當有辯小異大. 別中先明無辭

無樂. 何故默然徵前起後. 下對釋之. 於中先

明緣覺之人不能說法令人得○. 乃至不能

令人發於三菩提心. 何以下釋. 以無經故. 是

故下結. 不能說故無辭無樂. 次明無法. 句別

有四. 一明其人. 雖知於法無法無□. 二何以

下釋無所以. 緣覺知字無字無□. 爲是無之.

三何以下辨. 前無字無□所以. 不知常住二

字故無. 四是故下結. 下明無義. 雖知於義無

義無□正明其無. 眞知義下擧大顯小成其

無義. 以是下結. 上來別解. 是故緣覺無四無

□總以結之下次別明聲聞無四. 先問後

解. 於中先明聲聞之人無三善巧. 次別. 後結.

上來別明二乘無竟下復總顯. 聲聞緣覺

不能畢竟知辭知義略以□擧. 辭爲樂本. 義

爲法原. 故偏擧之. 下別解釋. 於中七句. 前三

中	欄

解釋無義所以. 無自在智. 知於境界無□

智. 無有十力四無所畏無一切智. 不能度於

十二緣河無淸淨智. 後四解釋無辭所以. 一

不知根. 二未能下不能知於應根之法. 三不

知欲. 四不能善下不能知於應欲之法. 是故

下結上來廣辯二乘無竟下次會通. 今言

異昔故須會之. 迦葉先問. 若聲聞等一切無

者牒佛今語. 云何已下以今徵昔. 雖擧舍利

及大目連爲取拘□. 如其無下重復結徵. 下

佛爲會. 文別有三. 一對勝彰劣. 明二乘人四

無□智劣於菩薩故今說無. 二我爲凡下對

劣顯勝. 勝過凡夫故昔言有. 三聲聞人或得

一下以理辯釋. 前中初先擧其喩事. 如是已

下明實不等. 下約顯法. 第二句中初明爲凡

說拘□羅無□第一汝問如是總以結會. 第

三句中或得一者四無□中趣得一種. 二亦

如是. 成前爲凡說其第一. 具四無□成前不

及菩薩之義上來正辯四無 □竟下就無

□明得不得. 初說無得今人捨著. 如來先爲

純陀說下宣說有得使人證入. 明無得中迦

葉初先難破有得成其無得. 次佛述成廣明

無得. 迦葉下復顯已問意. 就初難中如佛先

說梵行品中菩薩知見得四無□牒佛上言.

菩薩知見則無所得亦無有心言無所得辯正

道理. 菩薩得正知見之時不取有相故無所

得. 不取無相故亦無心. 言無所得是菩薩下

以實無得破佛有得. 於中先牒向前無得. 若

使已下徵破有得. 云何已下結非佛語. 下佛

先嘆. 後述其言廣明無得. 有十復次. 前九復

下	欄

次以言遣相明其無得. 後一復次以言遣言

明其無得. 就前九中初一正就四無□智以

明無得. 後八傍就餘義說之. 餘義是其無□

眷屬. 所以通辯. 初復次中無所得者名四無

破當相正辯. 菩薩無□證實方成. 證實離相

故名無得. 何以故下破遣有得成前無得. 何

故徵問. 下對顯之. 得名爲□. □名四倒. 反擧

有得. 情取名得. 得妨實慧故名爲□. □是常

樂我淨四倒故復指之. 菩薩無倒故得無□

破得顯無. 是故下結. 後八番中初就解惑相

對分別. 第二生死涅槃相對. 第三大乘小乘

相對. 第四方等十一部相對. 第五空定有心

相對. 第六常樂我淨之法與彼無常苦無我

等八 法相對. 第七一門情理相對. 第八大小

菩提相對. 下還就此宣說有得. 宜審記知

就初對中句別有二. 一當相正辯. 無所得者

名爲智慧. 菩薩得慧故無所得. 二破遣有得

成前無得. 先擧有得. 次明菩薩斷故無得. 是

故下結. 餘對例爾. 文皆可知. 上來九番以言

遣相明其無得第十番中汝問無得我說無

得以言遣言明無所得. 咽咳舌齒和合出聲.

爲問爲說實則不有故無所得. 若說有得是

魔眷屬非我弟子擧過勸捨自下迦葉顯已

問意. 於中先明如來宣說無得之益. 令多衆

生斷有相心. 以是事下明已問意自下第

二次明有得. 於中初先略明有得. 如文殊等

□有幾下廣明有得. 前中迦葉先擧上偈請

問如來. 以此偈中備含得義故擧請佛. 下佛

答之. 先明此偈普爲一切. 彰一切人悉有所

經數:一七六四

經名:大般涅槃經義記卷第六

頁數:七六三

上	欄

得. 時文殊下彰彼文殊先已解知不須更說.

前中約對四人辯之. 一明爲化凡夫衆生而

說是偈. 彰彼凡夫有所得義. 凡夫之人現有

生死染汚之法名爲本有. 現無出世涅槃淨

法說爲今無. 現無出世涅槃淨法故名本無.

現有生死染汚之法說爲今有. 凡夫本有生

死之法三世常有無是處故當必除捨. 本無淨

法三世常無無是處故當必得之. 故非無得.

二亦爲下明爲聲聞□支佛說. 卽顯二乘有

所得義. 義同前解. 二乘現有無常苦等名爲

本有. 現無諸佛常樂淨等說爲今無. 現無諸

佛常樂淨等名爲本無. 現有無常苦無我等

說爲今有. 二乘本有無常苦等三世常有無

是處故當必除 捨. 本時所無常樂淨等三世

常無無是處故當必得之. 故非無得. 三明此

偈爲文殊說. 言對文殊卽是通爲諸菩薩說.

卽顯菩薩有所得義. 義如前釋. 四明此偈爲

純陀說彰佛有得. 純陀向前疑佛不得常住

之法. 故對其人明佛有得. 義如上解. 以此會

通不但說佛. 是以說言不但正爲純陀一人

下明文殊先已解知不勞更說. 文殊將問我

知爲說卽得解者. 道前三乘同性中說彼得

解也. 以此驗心. 明知文殊前有問意. 但[&FFFF]#不

彰. 爲此語者彰前偈義文殊解意不勞更釋.

欲使迦葉更爲餘人啓請起發上來略辯次

廣論. 迦葉先請. 如文殊等□有幾人簡勝

異劣. 唯願更說爲下啓請. 下佛初先○聽

許說. 後爲辯釋. 文別有二. 一正解前偈明佛

有得. 二如來普爲諸衆生下就佛化他明化

中	欄

有得. 前中八番. 今先對上十無得法辯其同

異. 然後釋文. 言同異者. 此八番中五番同上.

第一番中涅槃波若同前十中第二智慧第三

涅槃. 第三番中常樂我淨同前第七. 第六番

中畢竟空定同前第六. 第七一乘同前第四.

第八方等同前第五. 餘皆不同. 何故不同. 法

門無量趣擧皆得今初番中約就波若及大

涅槃宣說有得. 文別有三. 一釋偈中本有今

無. 本有煩惱今無涅槃. 卽說本昔有煩惱時

以之爲今. 無涅槃者望方便淨無體故無. 望

性淨果未顯故無. 二解偈中本無今有. 本無

波若今有煩惱. 三若沙門下解釋三世無有

是處. 本有煩惱三世□有無是處故佛今斷

盡. 此明有斷. 卽顯本昔所無涅槃及與波若

三世□無無是處故今已證會. 此明有得

第二約就如來法身宣說有得. 句亦有三. 一解

偈中本有今無本. 時但有父母生身無佛法

身. 此乃如來法報兩身通名法身. 望佛報身

無體故無. 望佛法身未顯故無. 二釋偈中本

無今有. 三若沙門下釋世有無是處義. 本

時所有生死之身三世□有無是處故佛今

斷除. 此明有斷. 卽顯本昔所無法身三世常

無無是處故佛今得之. 此明有得. 第三約就

常樂我淨宣說有得. 三句同前. 第四約就六

度明得. 第五約就三十七品無邊之身以明

有得. 第六約就空定說得. 第七約就一乘辯

得. 第八約就方等經典宣說有得. 文皆三句.

類上可知自下次明化他有得. 文別有二.

一略明有得. 二迦葉言第一義諦亦名道下

下	欄

廣明有得. 又前略中就第一義明其有得. 廣

中就通菩提涅槃以明有 得. 略中有三. 一明

如來隨化衆生種種異說. 二一切世諦若於

如來卽第一下明佛化意. 爲使衆生得第一

義故說世諦. 三是故汝先不應難下明諸衆

生因化有得非無現得. 前中五句. 一明如來

隨化衆生種種異說. 二何以下釋. 三明如來

所說不虛. 四何以下釋. 五明衆生因妄得益.

佛亦說之. 初中如來普爲衆生雖知諸法說

不知者. 隨順世諦說知諸法. 於第二義無法

可知故云不知. 雖見諸法說不見者類同前

釋. 此義如上八知見中具廣分別. 有相之法

說無相者. 世諦有相於第一義宣說無相. 無

相之法說有相者□前可知. 實有無常說有

當者. 生死無常宣說其中有常法性. 常說無

常□前可知. 又如佛說三十三天常樂我淨.

此亦是其無常說常. 如來實常隨化示滅. 此

亦是其常說無常. 樂我淨等類皆同爾. 三乘

說一一說三者隨化三乘. 就實論一眞實一

乘隨化分三. 略相說廣廣說略者如上文說.

十二因緣總名有爲名廣說略. 一有爲中開

分十二名略說廣. 如是一切此前就經. 下

就律辯. 四重之法說偸蘭者如僧祇律. 盜人

四錢三角已上名波羅夷. 四分律等說爲偸

蘭. 是事云何. 彼說十九摩沙迦成一吉利沙.

一吉利沙分爲四分. 盜得一分卽名犯重. 是

故說爲四錢三角. 摩沙應是古大銅錢. 偸蘭

遮法說四重者□前卽是. 犯說非犯非犯說

犯者. 如八不淨儉畜非犯□則成犯. 如是一

經數:一七六四

經名:大般涅槃經義記卷第六

頁數:七六四

上	欄

切. 輕罪說重重說輕者. 如四分中於他財物

燒埋壞色犯波羅夷. 十誦律中犯越毘尼突

吉羅罪. 又四分中著白色衣犯波逸提. 不點

而畜犯突吉羅. 僧祇律中著白色衣犯突吉

下. 不點而畜獲波逸提. 又四分中說有女人

父母夫主不聽强度. 其和上尼犯波逸提. 僧

祇律中說犯僧殘. 諸如是等名重說輕輕說

重也. 何以下釋. 明見根異故說不同. 餘句可

解

自下第二明佛化意. 爲使衆生得第一義說

前世諦. 於中四句. 一明向前所說世諦若於

如來卽第一義. 二何以下釋. 如來爲顯第一

義諦宣說世諦故卽第一. 三亦今下明爲第

一說世諦意. 爲使衆生得第一義故爲第一

宣說世諦. 先順後反. 四如來有時演說世下

辯明如來化意難測. 如來說世衆生謂佛說

第一者. 如佛昔說苦集滅道. 小乘衆生取爲

眞諦. 有說第一衆生謂佛說世諦者. 如說佛

性爲陰界入十二緣等. 衆生便謂同已所解

取爲世諦. 下結難解. 此唯佛境非二乘知. 爲

此語者欲使衆生於向異說不應定執取爲世

諦. 佛意皆爲顯第一義自下第三明諸衆

生因化有得. 於中有二. 一呵前顯後. 如來說

法爲令衆生得第一故不應難言菩薩無得.

二菩薩常下擧彼菩薩得第一義成前不應

自下第二廣明有得. 向前宣說得第一義. 未

說得道菩提涅槃. 故下辯之. 迦葉先難. 有得

乖上所以難之. 於中先牒向前所得第一義

諦. 共道菩提涅槃相卽. 卽顯此三皆有得義.

中	欄

下就設難難破有得. 前中初言第一義諦牒

上所得. 第一義諦下卽道. 道者外國名曰末

伽. 如四諦中所說道諦. 菩提胡語. 此亦名道.

此二何別. 通則是一. 別則末伽是其因道. 菩

提果道. 外國名多. 因果二道別立名字. 此方

名少. 顯法含通. 故因與果通名爲道. 涅槃是

滅. 此三通於性淨方便. 今此所論卽於性淨.

云何第一亦名爲道. 解有三義. 一體義虛通

卽名爲道. 二約人分別. 凡時實義據聖望之.

體無壅障卽名爲道. 三約修分別. 凡時實義

從緣顯了說之爲道. 亦名菩提及與涅槃義

皆同爾. 下就設難. 難辭有二. 一明此三常故

無得. 二夫道者非色已下明此三法無相無

得. 前中四句. 一明此三得則無常. 二何以下

明此三法常故無得. 先徵後解. 解中初法. 後

以喩顯. 三如世物下成向初句明得無常. 先

喩後合. 四法若常下成向後句明常無得. 先

法後喩. 第二無相無得難中先明道法無相

無得. 後類菩提及與涅槃下佛答中如是

如是印前第一名道菩提及與涅槃. 道有二

下釋名後難明其有得. 文還有二. 一對前難

明常而有得. 二道之性相實不生下對上後

難明無相有得. 前中三番. 一就道等各分二

種常與無常. 二就人以辯. 言外道道名無

常者. 八禪等智是其凡夫外道所修名外道

道. 是無常也. 內道常者. 三乘聖道同名爲常.

以不退故. 內中更分小乘無常大乘是常. 今

略不論. 菩提之中小名無常. 大名爲常. 小乘

菩提性是生滅故說無常. 外道法中令無菩

下	欄

提故不就論. 就涅槃中外脫無常內脫常者.

外道凡夫六行斷結所得無爲名外解脫. 退

轉不定故曰無常. 三乘聖人所得涅槃名內解

脫. 不退故常. 內中細分. 小乘無常. 故下文言

聲聞涅槃但有樂淨而無我常. 大乘是常今

略不辯. 三牒取前常就明有得. 偏牒大乘道

等三事. 不1開小乘. 於中先牒. 一切生下及

明衆生惑障不得. 而衆生下順明衆生修道

能得. 先辯後結就明無相有得之中先明

道等無相而有. 如其無下就有明得. 前中初

法次喩後合. 合中具三. 法說文中但明其道.

餘略不論. 道之性相實不生滅不可捉持明

道無相. 雖無色下明其有用. 道實有體. 體相

難彰擧用顯之故言有用. 喩中先明衆生心

識無相而有. 以類道等眞法是有. 此文良驗

宜審記知以是義下擧說證成. 於中初明

心如城主. 次明須護. 先反後順. 以不護下明

護有益. 先反後順. 下雙結之. 得名眞實結明

前益. 護者得彼人天涅槃名爲眞實不護不

得名不眞實結明前損. 上來喩顯. 道下合之.

明此三法亦有亦常是以可見自下第二就

有明得. 文別有四. 一略明有得. 二見有二下

廣明有得. 三以是因緣我於往昔告舍利下

引說證得. 四迦葉言下釋經顯得. 略中初言

如其無者云何能斷一切煩惱難破無義成有

可得. 以其有故了了知見正明有得廣中

初先汎擧二見. 先擧. 次列. 後辯其相. 如人眼

根淸淨已下約此二見明其有得. 先立見喩.

次約顯法. 下明菩薩雖見不取. 文皆可知

經數:一七六四

經名:大般涅槃經義記卷第六

頁數:七六五

上	欄

就引證中文有四句. 一明世間不知見覺諸佛

菩薩能知見覺. 二明世間所知見覺諸佛菩

薩亦知見覺. 三約前二明凡異聖. 四約前義

辯聖異凡. 前中初言以是緣者. 以佛菩薩見

道菩提涅槃因緣. 昔告舍利一切世間不知

見覺諸佛菩薩悉知見覺. 此三何別. 通釋是

一. 於中分別義有多含今此且以兩門分別.

一就行分別. 二約位別. 言就行者聞慧爲知.

思心稱覺. 修證名見. 又聞及思通名爲知. 修

觀明白說之爲見. 證會名覺. 又聞思修通名

爲知. 證照名見. 於前二後重觀名覺. 言約位

者地前名知. 初地名見. 二地已上重觀名覺.

亦得地前名之爲知. 十地名見. 佛地名覺. 第

二可知. 第三段中約對前二明凡異聖. 世間

衆生不知見覺亦不自知不知見覺. 對上初

段明癡異聖. 世間衆生所知見覺便自說言

我知見覺. 對向後段明慢異聖. 第四段中辯

聖異凡. 如來一切悉知見覺亦不自言. 順明

如來異於凡夫. 於中先明有慧異凡. 亦不自

言我知見覺無慢異凡. 次類菩薩. 何以故下

反明如來異於凡夫. 後類菩薩自下第四

釋經顯得. 釋前所斥證中之義. 人卽就此別

更建立知見覺義以爲梵行. 諸是辯行佛皆

標擧. 若知見覺別是梵行. 佛何1故不擧斯應

別擧. 復有梵行謂知見覺2乃重解向前所斤

昔經中義. 何得別立斷經意勢. 於此文中有

兩問答. 前一問答解前經中世間不知不見

覺法. 幷辯世人知見覺法以顯菩薩能知見

覺. 後一問答解前經中世間不知菩薩能知

中	欄

異世間義. 前中迦葉先問起疑. 如來次辯. 迦

葉下復荷恩讚嘆. 如來辯中文別有四. 一辯

出世間不知見法. 初就佛性明世不知. 先順

後反. 次就十二部經等法明世不知. 先順. 後

反. 是名下結. 二辯出世間知見覺法. 先問. 次

辯. 後總結之. 三明菩薩能知見覺. 四擧謗者

得罪成前是實. 菩薩如是知見覺已若言不

知爲虛妄等. 對向後段能知見人明謗得罪.

若男女人對向初段所知見法明謗得罪. 此

過深重. 懼人爲之. 故佛廣辯今人捨遠. 自

下迦葉聞前所說荷恩 讚嘆. 經家先擧. 下列

嘆辭. 辭有四偈. 前二對上謗者得罪嘆佛能

救. 後二對上如來辯說知見覺法令菩薩知

嘆佛能益. 前兩偈中初之半偈嘆佛有慈. 後

一偈半嘆佛有悲. 善拔衆毒故稱大醫明未

治者如來能治. 後之一偈明已治者佛令不

起 . 於中前半擧劣顯勝. 後之半偈辯勝過劣.

後兩偈中初之一偈約喩顯法. 後之一偈當

法正嘆自下第二解前經中世間不知菩薩

能知異世間義. 迦葉先問. 如佛所說一切世

間不知見覺菩薩能者牒佛昔言. 下就此言

進根兩徵. 初問菩薩若是世間不應說言世

間不知菩薩能知. 後問菩薩若非世間有何

等異佛答有二. 一明菩薩是世非世. 二汝

言已下辯明與世同異之義. 前中菩薩亦世

非世略以標擧. 下辯其相. 善趣菩薩未知見

覺名爲世間. 種性已上能知見覺說爲非世

後中汝言有何異者牒前問辭. 次許宣說. 下

廣辯之. 先就同前世間菩薩以明不異. 初聞

下	欄

是經3信敬發心是則名爲世間菩薩擧不異

人. 一切世間不知見覺如是菩薩亦同不知

顯不共相. 信敬發心非不異世. 今此偏就未

知見覺說爲同矣. 菩薩聞是涅槃經下就上

所辯非世菩薩以明其異. 聞是經已知有世

間不知見覺應是菩薩所知見覺聞慧異世.

知已卽思我當云何方便修習得知見覺思慧

異世覆復念下修慧異世. 於中初明自分

之行異於世間. 六念已下勝進之心異於世

間前中初明自利行異. 若我弟子受持讀

誦大涅槃經有破戒下外化行異. 自中有三.

一明菩薩始修三學修在地前. 二以修慧故

所受持戒牢固已下約就三學明其行修次第

成義. 成在地上. 三菩薩淨戒五法佐下辯

明菩薩能成所以初中先戒次定後慧. 戒

中四句. 一因前思惟便得正知. 知由淨戒. 二

因知正修故於未來戒常淸淨. 三明修利. 以

戒淨故常無□慢邪見疑網. 終不言佛畢竟

涅槃. 四是名下結定中三句. 一結前生後.

戒卽淨已次修淨定. 二明修益. 益有二種. 一

得正念不忘之益. 次修定故正念不忘總以

標擧. 所謂下別. 一切有性是其理法. 十二部

絶是其敎法. □佛世尊常樂我淨是其果法.

安住方等釋見佛性是其行法. 於此四法憶

而不忘. 二得淨慧證空之益. 以修定故得十

一空. 此二合爲第二修益. 三是名下結慧

中亦三. 一結前生後. 戒定已. 備次修淨慧. 二

明修益. 以修慧故破四身見趣入出世. 且約

色說. 初不計著身中有我卽是不計色中我

經數:一七六四

經名:大般涅槃經義記卷第六

頁數:七六六

上	欄

也. 我中有身卽是不計我中色也. 是身是我

卽是不計色爲我也. 非身非我卽是不計色

爲我所. 就色旣然. 乃至就識類亦同爾. 今此

文中總就五陰故但說四. 若就五陰歷別論

之便有二十. 分別起處便有六十五種計我.

相狀如何. 於五陰中先就色說. 色陰望餘有

其十三. 有人宣說色體是我卽以爲一. 有人

宣說色體非我但是我所. 此我所中卽有四

種. 有人宣說受陰爲我. 色陰與彼受我爲所.

乃至有人說識爲我. 色陰與彼識我爲所故

有四種. 通前爲五. 有人宣說色者是其我之

窟宅. 我居其中. 於此門中卽有四種. 有人宣

說受陰爲我來住色中. 乃至有人說識爲我

來住色中. 故有四種. 通前爲九. 有人宣說我

者是其色之窟宅. 色住其中. 於此門中亦有

四種. 有人宣說受陰是我色來入中. 乃至有

人說識是我色來住中故有四種. 通前十三.

最初我見. 後之十二是我所見. 色望餘陰辯

之旣然. 餘陰相望辯之類爾. 五陰之中各有

十三. 是故通說有六十五. 此等諸見修慧悉

斷. 三是名下結. 此地前行唯得說三. 不得分

十. 未見性故自下第二次明行修次第成

義. 初先略辯. 迦葉言下問答廣顯. 略中十階.

始從持戒乃至見性. 准下少一得大涅槃. 通

彼合有十一階矣. 此十一中前十是因. 後一

是果. 就前十中初四是其戒學差別. 次二是

定. 後四是慧. 然今文中先明持戒. 次卽就戒

結異世間. 後明不悔乃至見性. 下復就之結

異世間. 前明戒中初先法說. 以修慧故戒牢

中	欄

不動. 次喩. 後合. 爾時下結. 是名已下結異世

間. 下明不悔乃至見性及後結異. 文顯可知

廣中先問. 下佛爲辯. 於中初先擧失顯得.

卽是明世異於出世. 先辯後結. 辯中初明世

戒不淨□前第一. 先總標擧. 何以下釋. 四義

釋之. 爲於有者凡夫持戒爲三有果. 所以不

淨. 性不定者易可退敗. 不畢竟者體非精上.

此三劣也. 不能廣益彰其狹也. 次是下結. 餘

無悔等文顯可知菩薩淨下辯勝過劣. 卽

是出世異世間義. 先辯後結. 辯中初明菩薩

戒淨□前第一淸淨戒者. 戒非戒故□前世

間戒不淸淨. 不取戒相名戒非戒. 非爲有者

□前爲有. 定者□前性不定也. 言畢竟者□

不畢竟. 爲衆生者□前不爲. 是名下結次

明不悔. 於中初法. 次擧三喩. 下合顯法次

明歎喜. 於中有三. 第一正明持戒歡喜. 初法

次喩後合可知第二反擧破戒不善對以顯

前. 亦先法說. 次喩. 後合. 三如牧牛下雙就二

人明憂明喜. 初先立喩. 譬如二女喩持犯人.

牛喩如來. 從佛受法名牧牛女. 一持酪甁一

持漿甁喩彼二人所受戒法. 甁喩自身. 酪之

與漿正喩戒法. 破戒之人於所受中未有出

生. 如彼酪中未有出生故說爲酪. 持戒之人

於所受中已多出生故說如漿. 俱共至城齊心

趣果. 而欲賣者行因貿果. 於路脚[&FFFF]#二甁破

者喩彼二人身壞命終. 因盡脚跌. 果喪甁被.

一喜一愁喩彼二人欣□不同. 持戒之人於

所受戒已多出生. 所失微少所以歡喜. 破戒

之人於所受戒未有出生. 所失利大所以愁

下	欄

惱. 下合顯□. 持戒破戒亦復如是合前二女.

持戒心喜合持漿女. 甁破歡喜破戒不喜略

不擧合. 次明悅樂. 於中初明因喜生樂. 迦葉

言下對喜辯異. 先問後辯. 辯中四番. 一約因

別. 二約果別. 觀於生死知已不受所以生喜.

觀大涅槃知已定得所以生樂. 三就體別. 下

喜上樂. 四約法. 別有漏世共離之生喜. 無漏

不共得之生樂. 餘者可知. 是名淨戒非世間

戒就初以結自下第三辯明菩薩能持所以.

先辯後結. 辯中具有六種五法. 前四修始. 次

一修次. 後一修成. 就前四中初一五種是助

戒法. 先擧後列. 離五蓋故是助定法. 如別章

釋. 後二五種是助慧法. 所見淸淨離五見故

明其離見. 見淨攝治. 離見除障. 身見邊見邪

見戒取及與見取是五見也. 心無疑網離五

疑故明其離疑. 無疑攝治. 離五除障. 先擧後

列. 修次攝成文顯可知. 是名已下結異世間

上來第一自行異世. 下明利他. 先辯後結

辯中四番. 前之三番擧過勸捨. 後之一番擧

得勸修. 就前三中第一不得破戒傳經. 第二

不得調戱輕動. 第三不得非法說經. 初中有

四. 一破戒傳經生人譏呵. 二緣是下由譏呵

故隨於地獄. 三受持下如來呵責. 四如是人

下如來誡約. 寧不受讀不得破戒而傳是經.

第二番中句別有五. 一如來誡約. 有說經者

不得調動. 二身爲下辯調動相. 三若我下明

調動持經生他譏毁. 四令他隨獄. 五如來結

呵. 則是衆生大惡知識. 第三番中句別有四.

一如來誡約. 有傳經者一切不得非法宣說.

經數:一七六四

經名:大般涅槃經義記卷第六

頁數:七六七

上	欄

莫非時者觀前衆生憂惱病患貪著諸欲無心

心時不得爲說. 莫非國者小乘國中不得宣

說. 莫不請等直言可知. 莫滅法者不得彼此

共相非毁. 言莫熾燃世法說者不得敎人習

學此經心世名利. 二明非時乃至熾燃生世

譏呵. 三令他隨獄. 四如六結呵. 就四擧得勸

修之中句別有四. 一敎說者當淨其身. 於中

先擧十種所爲. 後勸淨身. 其十種中前九爲

成阿含敎行. 後一爲證. 就前九中初一爲受.

後八爲說. 八中前五爲說大乘. 後三說小.

大中初言說涅槃者說佛果法說佛性者宣說

理法. 說□藏者是前二詮. 說大乘者宣說行

法. 說方等者是大乘詮. 下說小中說聲聞者

是聲聞人有爲之行. 說□支者說緣覺人有

爲之行. 說解脫者說前二乘無爲涅槃. 見佛

性者自欲心證. 欲爲此事當先淨身. 二以淨

身無人譏呵. 三無人呵故敬信發心. 如來結

歎. 則是衆生善知識等. 是名已下結異世間

自下第二就勝進心明異世間. 先問次辯. 後

總結異. 辯中初先總擧六念. 守境名念. 佛等

六種生念境界故名念處. 次列六名. 義如別

章. 此應具論. 六中前三是所學法. 次二所行.

後一所心. 下廣釋之. 先明念佛. 初問. 次辯.

後總結之. 辯中有二.  一念佛果. 二何故如來

乃至婆伽有是名下念因成果. 前中先明所

念佛德. 若男若女能如是下明能念益. 就所

念中初列十種名稱功德. 常不變下擧德顯

名云何名如來下依名辯德. 初中如來乃至

世尊是佛通名. 一切諸名皆有通別. 佛亦如

中	欄

是. 釋迦彌勒無量壽等是其別名. 如來等十

是其通名. 化相須分故立別名. 實德齊同故

立通稱. 通德無量. 依德施名名亦無邊. 今據

一門且論十種. 十中前五自德之名. 後五是

其化他德號. 自中初二以爲一對. 前一道圓.

後一滅極. 言如來者多義如下. 依龍樹釋. 乘

如實道來成正覺故曰如來. 言應供者多義

如下. 要而論之. 證滅相應故名爲應. 復應供

養供名爲應. 後三一對. 前二因圓. 後一果極.

就前二中初一解圓. 後一行圓. 正通知者多

義如下. 當相論之. 理無偏邪故名爲正. 於理

窮照說爲遍知. 明行足者多義如下. 明是證

行. 行是敎行. 證心淸淨離闇稱明. 曠集諸善

說之爲行. 此二圓滿名明行足. 言善逝者多

義如下. 當相論之. 善者名好. 逝之言去. 如來

好去故云善逝. 如來德滿更何處去. 如言好

去雖無去處非不能去. 如劫盡火雖無所燒

非不能燒. 此亦如是下利他中初四是別.

世尊是總. 別中初一明化他智. 善解世間名

世間解. 次二明其化他之能. 調御丈夫能調

物心. 佛自丈夫能調丈夫. 是故名爲調御丈

夫. 天人師者能授以法. 能以善法匠益天人

名天人師. 如來實是六道之師. 人天益多故

偏說之. 佛者明其化他行德. 此□名覺. 自覺

覺他覺行窮滿故稱爲佛. 言世尊者. 佛備衆

德爲世欽重故號世尊

自下第二擧德顯名. 初明自德. 大師子吼明

利他德. 大沙門下復明自德. 於中初明福德

殊勝. 無師已下智慧深妙. 句別有十. 初句總

下	欄

嘆無師自悟. 中八別顯. 言疾智者知法峻利.

一念能知. 一切諸法. 言大智者知法深廣. 此

二爲門. 利顯前疾. 餘顯前大. 所知淵深故名

深智. 出障淸淨名解脫智. 高出餘人名不共

智. 知法寬多名廣普智. 位分高極名畢竟智.

智成總結. 人中象下復明利他. 人中象等明

佛人尊. 調人師下明能益物. 能調物心名調

人師. 以法惠人名大施主. 以法匠世名大法

師. 此句是總. 下別顯之. 別中九句. 前八能

知. 後一能說. 前八猶上七善法矣. 以知法者

是上知法. 以知義者是前知義. 以知時者是

前知時. 以知足者是前知足. 以知我者是前

自知. 知大衆者是前知衆知性知根知尊卑

自下第三依名辨德. 解如來中先問後釋.

釋中三番. 一約敎辯釋. 如過去佛所說不變

略以標擧. 云何下釋. 二約證辯釋. 六波羅蜜

是能證行. 十一空者是所證理. 三約權實二

德辯釋. 隨宜開三是佛權德. 壽命無量是佛

實德解應供中先問後解. 解中有五. 前三

就其自德說應. 後二就其化他說應. 就前三

中初一通擧一切世法明佛應斷. 次一就前

一切法中簡取四魔粗重之過明佛應斷. 後

一就前四魔之中簡取下惱增上重惡明佛應

斷. 就後二中初一明佛應化衆生. 後一明生

應供如來正遍知中先問後釋. 釋中有五. 前

之四番明大異小. 後之一番擧小顯大. 就前

四中初二明其捨邪歸正. 前句明捨四倒煩

惱後句明捨苦行邪業. 正名苦行釋其正也.

苦行正見外道所修是故名正. 又此苦行正

經數:一七六四

經名:大般涅槃經義記卷第六

頁數:七六八

上	欄

是苦因故名爲正. 遍知苦行定有苦果明佛

離也. 次一復次捨凡入聖. 正名世中擧其正

義. 斷常世邊非斷非常是世間中. 中故稱正.

下明遍知. 知修中道得大菩提故曰遍知. 下

一復次捨小歸大. 正名可數擧其小也. 可數

可量正是小乘故名爲正. 言遍知者不可數

等明佛捨小住大乘也. 下一擧小顯大可知

解明行中先問後釋. 釋中有四. 初一據果尋

因以釋. 明者是其菩提善果. 行足是因. 乘戒

慧足得菩提果名明行足. 戒者是福. 福有無

量. 離惡爲首故偏擧戒. 慧者是智. 福智具足

故得菩提. 第二偏就果德以釋. 明□行吉足

者名果是名世義擧世語義. 下約顯法. □名

解脫吉名菩提果名涅槃名明行足. 三就從

因 趣果以釋. 明先行業足者名果是名世義

擧世語義. 下約顯法. 所言光者名不放逸是

起行心. 業名六度是所起行. 此二是因得菩

提果. 四就行修八證以解. 前解明義. 正是證

體. 三明擧數. 次列三名. 菩薩明者因中證智.

誓佛明者果中證智. 無明明者是所證理. 理

非智慧故曰無明. 能生智明從其所生故復

稱明. 故論說言說智智處俱名波若. 如世五

欲生欲名欲. 下辯可知. 後釋行足從修入證.

行者爲生修諸善業是證方便. 足者見性是

入證矣. 以是下結解善逝中先問後釋. 釋

有三義. 第一偏就果德以釋. 善者名高逝名

不高是世間義擧世語義. 下約顯法. 高名菩

提位分高出. 不高佛心. 佛心無慢. 是故下結.

二就發心趣果解釋. 善名知識逝者名爲善

中	欄

知識果是世間義擧世語義. 次約顯法. 善知

識者卽初發心明起顯因. 果名涅槃明其得

果. 下重顯之. 不捨初心得涅槃者得大涅槃

不捨菩薩所行故也. 是故下結. 三就證性得

果以釋. 善好逝有是世間義擧世語義. 次約

顯法. 好名見性是其證行. 有名涅槃明得果

也. 下重顯前涅槃有義. 今此借彼世俗有名

而顯涅槃. 恐畏世人取同世有. 故須拂遣以

顯非有. 於中初法. 涅[&FFFF]#非有諸佛因世說言

有者. 涅槃離相涅槃離性故言非有. 非令無

法. 言離相者無有自相亦無他相. 言離性者

萬德同體互相集成. 未有一德別守自性. 雖

復非有. 諸佛借彼世俗有名而演說之. 次以

喩顯. 如世間之實無有子. 因他有子說言有

子. 亦如世人實無有道. 因他出世聖人有道.

宣說世俗凡夫有道. 下合顯法. 涅槃亦爾實

無有相因世間有說之爲有. 諸佛成下約法

顯人世間解中先問後釋 釋中六番. 初一

約就五陰世間明佛有解. 第二約就五欲世

間明佛有解. 第三約就國土世間明佛有解.

第四約就衆生世間明佛有解. 第五約就八

法世間明佛有解. 世名蓮華解名不汚是名

世義擧世語義. 次約顯法. 蓮華如來言不汚

者如來不爲世法所汚. 利哀毁譽稱譏苦樂

是世八法. 是故下結. 第六通約一切世間明

佛有解. 此爲明佛通論菩薩. 又世間解1名佛

菩薩略以標擧. 解世間故名世間解. 何以下

釋. 初法次喩. 因食得命名食爲命因從果稱.

諸佛菩薩解世間故名世解者果從因稱. 有

下	欄

此左右. 下合可知無上士中先問後釋. 釋

中五番. 此五是彼地持所說七無上中五無

上也. 初一無斷是斷無上. 第二無諍是正無

上. 彼有四正. 謂正威儀正戒正見及與正命.

此中無諍是彼正見. 第三門中語不可壞是

智無上. 寄言顯之. 第四上座是身無上. 第五

門中無新無故是住無上. 彼道無上神力無

上此中略無解調御中先問後釋. 釋中初

言2旣自丈夫以爲一門. 復調丈夫復爲一門.

實非丈夫非不丈夫因調丈夫故名丈夫顯上

初門. 一切男下顯向後門. 於中先明所化丈

夫. 後明如來能調之義. 前中初言若男若女

若具四法則名丈夫總以標擧. 何等下列. 具

2足下結. 若有男子無此四下擧非顯是. 就明

如來能調之中初先法說. 次喩. 後合. 御者調

馬無有定下明佛過世天人師中先問後

辯. 辯中初先明佛是師. 天者已下解佛以爲

天人師義. 前中初明因法敎人故名爲師. 昔

未得下果法敎人故名爲師. 因中初先敎人

修善. 次敎離惡. 後總結之. 善中初先汎擧二

師. 善敎惡敎列其名字. 諸佛已下明佛菩薩

爲世善師. 初先正敎. 何等已下辯出善體. 敎

離惡中先敎衆生遠離身惡正敎遠離. 何以

下釋. 釋中有二. 一明身惡可離故敎. 先順後

反. 二若衆生下明離有益是故敎離. 先反後

順. 下敎果中昔未得等九句別敎. 是故下結.

解佛以爲天人師中初六復次廣解天義. 次

四復次廣釋人義. 人天多義且擧斯耳. 下解

如來爲天人師. 初先標擧. 何以下釋. 是故下

經數:一七六四

經名:大般涅槃經義記卷第六

頁數:七六九

上	欄

結就解佛中先問後釋. 佛者名覺□名總

釋. 自覺覺他別以顯之. 譬如已下顯自覺相.

先喩後合. 覺有兩義備如上辯. 今起偏就覺

察釋之. 是故下結次釋婆伽. 先擧後解. 七

義釋之. 前擧世尊此解婆伽. 皆是佛號. 趣擧

皆得. 前明所念. 若男若女下辯明能念之利

益也上來念果. 自下第二念因成果. 何故

如來至婆伽婆而有大名徵前起後. 下對釋

之. 於中有四. 一與佛因行. 二是故下明行得

果. 三又復下擧佛因心. 四是故下明心得果.

初中先明敬上之行. 常爲生下 攝下之行. 先

修六度. 後起無量. 第二得果文顯可知. 第二

心中初修信等常爲法利不爲食利. 次持戒

法爲安衆生不自爲己. 何以下釋. 先開三門.

修出世心是第一門厭有爲心. 出家心者是

第二門心善之心. 無爲心者是第三門趣理

之心. 下廣顯之初十五心. 廣前出世. 無量心

下有其1六心廣前無爲. 調心已下三十一心

廣前出家. 於中初有二十四心是自利心. 無

聲聞下七心利他廣念衆生. 故無聲聞緣

覺之心. 知諸衆生根欲性等名善知心. 知於

法界名界知心. 知衆生界名生界心知諸世

界名住界心攝化自在名自在界心. 第四得

果文顯可知是名念佛總以結之就念法

中初問次辯後總結之. 辯中初先思法最2勝.

因是已下彰法功能. 唯此已下辯法體相. 與

上諸佛法身相似. 心相□得而有大用僧

中初問次辯後結. 辯中初言諸佛聖僧如法

而住總顯其相. 諸佛方始僧行究竟故亦名

中	欄

僧. 下別顯之. 受正直法起行之始. 隨順修行

起行之次. 不可睹等明修成相. 先明德體. 一

切生下辯其德相. 一切衆生良祐福田利他

德勝. 雖爲已下自德殊勝戒中初問次辯

後結. 辯中初先明戒體相. 若住是戒得須陀

下明持所爲. 前中初言不破不漏不壞不雜

辯其戒相. 不犯四重名爲不破. 不作四重前

後方便故曰不漏. 不犯餘戒名爲不壞. 離餘

方便故稱不雜. 雖無形等辯其戒體. 雖無

形色而可護持不同眼根所對之色. 雖無觸

對善修可具不同耳等所對之色. 依如毘曇.

是法塵中無作之色此經下文數處但說五根

五塵十種之色. 不說有其無作之色. 良以受

戒但是色法而無色事故不說之. 此義至下

諍論之中更別論之. 此前明受. 無過咎者明

其持戒. 諸佛菩薩之所歎下明不戒能. 先法

後喩持所爲中初不心小. 何以下釋. 若我

住戒得菩提下明其心大. 何以下釋施中

初問. 次辯 其相. 後指雜葉. 辯中有四. 一略辯

施能. 能爲阿□三菩提因. 二佛菩薩親近修

下起意修習. 三若不施下廣辯施能.  四佛菩

薩修集已下起意修集. 第三能中有其四種.

一能嚴四衆. 以財攝故四衆敬從故曰能嚴

二能伏煩惱. 三爲十方衆生稱讚. 四能得果.

謂得常樂我淨四義辯力無□就念天中初

問. 次辯. 後總結之. 辯中初明不心生天. 何以

下釋. 後心義天. 何以下釋. 是名菩薩非世間

下總結異世

品初至此廣論梵行. 下歎經勝令人修學. 於

下	欄

中初先歎經殊勝令人修學. 無上佛法住當

久下辯經興廢令人護持. 前中有二. 一當法

正歎. 二以何義故復名菩薩不思議下寄人

顯勝. 前中如來初以此經對餘小經比校顯

勝. 迦葉後領. 前中初言若我弟子受十二部

及以受持大涅槃經無差不然正比顯勝. 何

以下釋. 以是下結. 自下迦葉領解述歎. 涅槃

不思領歎前經. 佛法衆僧不思議者述歎所

說. 菩薩不思述歎修人. 菩提涅槃不思議者

歎人所得

就下寄人顯勝之中迦葉先問. 如來次辨. 迦

葉後領. 辯中初明世間菩薩依經起行不可

思議. 菩提不可以喩比下明出世間菩薩依

經成德不思. 世間菩薩有三種心是故不思.

一心菩提心. 二又菩薩見生死過非是聲聞

緣覺及下念衆生心. 三無量衆生發菩提心

見生死過卽便退下厭有心. 出世菩薩亦

有此三. 至時當辯心菩提中初辯後結. 辯中

有四. 一讀此經故雖無人敎自能發心. 二旣

發心下明依此經能起精進. 三正使下明依

此經發心不退. 於中初先過重自要不捨念

心. 何以下釋. 釋中先擧無益之苦用以自誡.

若我爲於菩提已下明有益苦理必須忍. 四

我爲菩提正使碎身如微塵下明依此經精進

不退. 於七初先過重自要不捨精進. 何以下

釋. 釋中初明精進能爲菩提之因故不應退.

如是菩薩未見以下擧始肉終. 上來廣辯. 是

故已下結成不思念生心中初先法說. 次

喩後合. 法中有二. 一見生死過二乘不及而

經數:一七六四

經名:大般涅槃經義記卷第六

頁數:七七○

上	欄

能爲生受苦不厭故名不思. 二爲衆生地獄

受苦如三禪樂甘處不厭故名不思. 喩合可

知厭有心中有六復次. 一於生死勇猛不

退故不可思. 二若有人言我能色下能度生

死. 三有人藕根. 懸須彌下稱量生死. 四已於

無量阿僧祇下正見生死. 五從如人入水已

下處苦不害. 六人有三下受生不惑. 具斯六

事故不可思初中無量衆生發心見生死過

卽便退沒擧劣顯勝. 菩薩不下辯勝過劣. 雖

未階下牒以歎勝. 名歡喜地爲初不動第三

段中文別有四. 一如來立喩反問迦葉. 有人

說言我能渡海可思議不. 迦葉答佛明其不

定. 若阿修羅渡則可思. 人渡不思. 或思不思

略以答之. 何以下釋. 此明修羅能渡可思喩

佛如來能渡可思. 第二如來就人重問迦葉

答佛明其不定. 聖渡可思凡渡不思. 此明聖

人能渡可思喩明地上菩薩能渡是可思議.

第三如來就凡重問. 彼答不思. 第四如來約

後所答辯明地前始行菩薩能度生死不可思

議. 於中先明凡不能渡. 後顯菩薩能渡不思

第三段中如來初先立喩反問. 有人藕絲

精須彌山可思議不. 迦葉正答明不可思. 下

佛約之明此菩薩一念能量一切生死不可思

議第四段中辯明菩薩常觀生死無常苦等.

而於其中爲諸衆生分別佛性常樂我淨. 雖

說常等而於生死不起倒見是故不思第

五段中辯明菩薩行業淸淨在生死中不爲其

害是故不思. 先喩後合第六段中辯明菩

薩於受生時正知入胎不同世人是故不思.

中	欄

於中初先擧凡顯聖. 先擧. 次列. 後辯其相. 下

明菩薩不同彼凡爲是不思下明出世菩薩

不思. 亦有三種. 一證菩提行. 二益衆生行. 三

離有爲行. 初中菩提不可喩比所證深也. 菩

提眞性離相無爲故不可比. 如維摩說寂滅

是菩提滅諸相故. 不觀是菩薩離諸緣故. 不

行是菩提無憶念故. 無比是菩提不可喩故.

如是等也. 心亦不可以喩比者證心寂滅無

相無緣故不可比. 而可說者菩提及心雖不

可比而得宣說. 心證菩提故不可思. 良以是

心本從緣染. 後息妄染. 內照實性所以可說.

行證之時法從心現. 不從外來. 故無師諮而

能自得阿□菩提得是法下是其第二益衆

生行不可思也有身離下是其第三離有爲

行不可思也. 於中初先隨相說離. 不見一下

就實明離. 前中初先標列三乘. 身離非口是

其身業. 口離非身是其口業. 非身非口而亦

遠離是其意業. 三業相異故皆言非. 下辯可

知. 就實離中初就身說. 菩薩不見一法是身

不取身相. 不見是業不取殺盜邪□業相. 及

離主者不取離行及離者相. 而有離者離前

相故諸業永無畢竟不起故云離矣. 是故不

思總以結歎. 次就口說. 類身可知. 下就意說.

從身離身從口離口簡前異後. 從慧遠離非

身非口簡後異前. 下正辯釋. 先明無離. 而自

說下後明有離. 是故不思總以結歎. 前中初

先明慧無離. 次菩薩終不生已下明無離想.

慧無離中初先正辯. 慧不能破火不燒下類

顯餘法. 前中初言實有此慧然不能令菩薩

下	欄

遠離略以標擧. 得此慧時見法平等. 以平等

故不見智慧以爲能離. 亦無煩惱以爲所離.

故不能令菩薩離矣. 何以下釋. 初先徵問. 問

意可知. 無一下釋. 無有一法能壞能作明無

能離. 智慧空故無法能壞. 我人空故無人修

慧故無能作. 有爲法性異生異滅明無所離.

此名三毒爲有爲法. 此有爲法念念生滅1則

無自性故便無所離. 是故下結類餘法中

先明無能. 以有爲下明其無所. 前中初言慧

不能破牒前類後. 火不燒下明後同前. 於中

初先類顯色法. 生不能下類顯非色非心之

法. 此乃類顯法外四相. 義如下釋. 貪不能下

類顯心法. 此等皆空故不能矣. 就無所中以

有爲法生滅無性故無所燒乃至無癡. 上來

就慧廣明無離. 下明無想. 以法無故菩薩不

念我慧破惱前明無離. 而自說下就前無

離以明有離. 得此解時一切煩惱終不起故

以有此德是故不思自下迦葉領解述歎. 我

今始知菩薩不思領歎前人. 佛法衆僧大涅

槃經不可思議歎其所學. 及受持者歎持經

人. 菩提涅槃不可思者歎所持法. 亦可歎其

所得法矣上來歎勝. 自下第二辯經興廢

令人護持. 文別有五. 一明涅槃經興廢所由

令人護持. 二我親從佛聞是義下明涅槃經

常在不滅令人敬2擧. 三若佛初出來有弟子

解深義下汎明餘經興廢所由令人護持. 四

我法滅時聲聞弟子或說有神或說神空下汎

明餘經常在不滅令人敬學. 五爾時大衆聞

是語已啼卽止下明諸大衆聞法不滅發心修